لیکن چونکہ وہ جنگ خیبر میں خاص آنحضرت صلی اللہ علیہ وآلہ وسلم کے حصہ میں آئی تھیں اور عرب میں غنیمت کے ایسے حصہ کو جو امام یا بادشاہ کے لیے مخصوص ہوتا تھا صفیہ کہتے تھے اس لیے وہ بھی صفیہ کے نام سے مشہور ہوگئیں ، یہ زرقانی کی روایت ہے ، حضرت صفیہ رضی اللہ عنہا کو باپ اور ماں دونوں کی طرف سے سیادت حاصل ہے ، باپ کا نام حیی بن اخطب تھا ، جو قبیلہ بنو نضیر کا سردار تھا اور حضرت ہارون علیہ السلام کی نسل میں شمار ہوتا تھا ، ماں جس کا نام ضرد تھا ، سموال رئیس قبیلہ بنو قریظہ کی بیٹی تھی اور یہ دونوں خاندان ( قریظہ اور نضیر ) بنو اسرائیل کے ان تمام قبائل سے ممتاز سمجھے جاتے تھے ، جنھوں نے زمانۂ دراز سے عرب کے شمالی حصوں میں سکونت اختیار کرلی تھی ۔
Entity: بنو قریظہ — Type: /ethnicity